Hej Bolius

Til rette vedkommende:

Jeg er ved at renovere mit gamle hus, herunder grave ud, isolere og støbe nye betonrågulve.

Bygningsreglementet anbefaler/kræver, at der udføres sikring mod radon, ved ilæggelse af membran, inden støbning med beton.

Mit spørgsmål er: hvorfor ilægge membran, når der kommer 'betonlåg' på alligevel ? Jeg er med på, at der kan være utætheder mod fundament - men så kan man vel fokusere på at tætne her...?

Venlig hilsen

Bjarne K


Renovering gulv og terrændæk - skal der være radonmembran eller er betonlag tilstrækkelig sikring?
Hej Bjarne K

Bygningsreglementet sætter krav til at nybyggeri ikke må have over 100 Bq/m3. Hvilke foranstaltninger som skal tages, er op til en vurdering.

Mht renovering, så er der kun anbefalinger.

Et nyt gulv fungerer som radonmembran, hvis det er bygget op på den rette måde. Grunden til at de fleste nybyggerier stadig vælger at benytte en membran er at man af erfaring ved at der ofte vil komme revner over tid.

Læs mere her: [Radonsikring af kælderen](https://www.bolius.dk/radonsikring-af-kaelderen-30407)

Du kan finde meget mere i denne anvisning: [SBI-Anvisning 233 Radonsikring af nye bygninger.](https://sbi.dk/anvisninger/Pages/233-Radonsikring-af-nye-bygninger-2.aspx)  
  

 

